รัฐบาลไทย-ข่าวทำเนียบรัฐบาล-ดีอีเอส จับตาข่าวปลอม “สุขภาพ-สินเชื่อออนไลน์” พุ่งไม่หยุด!! หลอกไม่เลิก เตือนอย่าเชื่อเด็ดขาด
วันเสาร์ที่ 17 มิถุนายน 2566
ดีอีเอส จับตาข่าวปลอม “สุขภาพ-สินเชื่อออนไลน์” พุ่งไม่หยุด!! หลอกไม่เลิก เตือนอย่าเชื่อเด็ดขาด
ดีอีเอส จับตาข่าวปลอม “สุขภาพ-สินเชื่อออนไลน์” พุ่งไม่หยุด!! หลอกไม่เลิก เตือนอย่าเชื่อเด็ดขาด
กระทรวงดิจิทัลเพื่อเศรษฐกิจและสังคม(ดีอีเอส)พบข่าวปลอมสุขภาพกระแสแรงต่อเนื่องประชาชนหลงเชื่อและแชร์ข้อมูลสุขภาพโดยเฉพาะ“ปั่นหูหลังอาบน้ําระวังเป็นเชื้อรา”มากสุดทําคนตื่นตระหนกรองลงมา“เพจออมสิน-เพื่อนผู้เริ่มประกอบการ”ปล่อยสินเชื่ออาชีพอิสระ และเจ้าหน้าที่กฟภ.ติดต่อให้รับเงินค่าคืนข้อมูลเท็จไม่เป็นความจริงเตือนประชาชนเช็คข้อมูลให้ครบทุกด้านเลือกเชื่อเลือกแชร์
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงฯฝ่ายข้าราชการประจํากล่าวถึงผลการมอนิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่9 - 15มิถุนายน2566พบข้อความที่เข้ามาทั้งหมด3,236,913ข้อความโดยมีข้อความที่ต้องดําเนินการตรวจสอบ(Verify)ทั้งสิ้น212ข้อความทั้งนี้ช่องทางที่มีการพบเบาะแสมากที่สุดคือข้อความที่มาจากSocial Listeningจํานวน166ข้อความตามมาด้วยการแจ้งเบาะแสผ่านLine Officialจํานวน44ข้อความการแจ้งเบาะแสผ่านWebsite 2ข้อความรวมเรื่องที่ต้องดําเนินการตรวจสอบทั้งหมด159เรื่องและจากการประสานงานกับหน่วยงานที่เกี่ยวข้องได้รับผลการตรวจสอบกลับมาแล้ว89เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1 :นโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในกระเทศจํานวน60เรื่องอาทิผู้ได้สิทธิสวัสดิการบัตรใหม่ที่ยังไม่ได้ยืนยันตัวตนที่ธนาคารสามารถไปยืนยันตัวตนได้ถึง26มิ.ย.นี้เพื่อรับสิทธิค่ารูดสินค้าย้อนหลัง900บาทเป็นต้น
กลุ่มที่2 :ผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน62เรื่องอาทิดื่มแอลกอฮอล์มากเกินไปส่งผลให้เกิดกลุ่มผิดปกติทางระบบประสาทแบบเฉียบพลันและอาจทําให้ความจําเสื่อมได้เป็นต้น
กลุ่มที่3 :ภัยพิบัติจํานวน10เรื่องอาทิเตือนน้ําท่วมใหญ่พายุเข้าพัดถล่มไทยทั่วประเทศมรสุมฝนรุนแรงสูงสุด80%ของพื้นที่เป็นต้น
กลุ่มที่4 :เศรษฐกิจจํานวน27เรื่องอาทิปตท.เปิดลงทุนซื้อหุ้นน้ํามันราคาพื้นฐาน187บาทผ่านเพจGet Marketเป็นต้นโดยมีประเด็นข่าวที่เกี่ยวกับโควิด-19จํานวน2เรื่อง
สําหรับข่าวปลอมและข่าวบิดเบือนที่มีการแชร์วนซ้ําบ่อยที่สุดในรวม10ลําดับ ได้แก่
อันดับที่1 :ปั่นหูหลังอาบน้ําระวังเป็นเชื้อรา
อันดับที่2 :ออมสินสร้างงานสร้างอาชีพby gsbผ่านเพจออมสิน-เพื่อนผู้เริ่มประกอบการ
อันดับที่3 :เจ้าหน้าที่กฟภ.ติดต่อปชช.ให้รับเงินที่จ่ายค่าไฟเกิน
อันดับที่4 :โครงการไทยมีงานทําจากกรมการจัดหางานรับสมัครคนมีเวลาว่างจํานวนจํากัด
อันดับที่5 :สร้อยข้อมือแม่เหล็กช่วยให้ระบบไหลเวียนเลือดดีลดอาการปวดตามข้อและร่างกายป้องกันเซลล์มะเร็ง
อันดับที่6 :ทฤษฎีความร้อนบําบัดโดยก้อนถ่านหุงต้มสามารถรักษาโรคมะเร็งได้ทุกระยะและทุกอวัยวะของร่างกาย
อันดับที่7 :การอั้นปัสสาวะในเพศชายช่วยลดต่อมลูกหมากโตส่วนในเพศหญิงช่วยลดโรคช้ํารั่ว
อันดับที่8 :มาตรการคืนเงินประกันมิเตอร์ไฟฟ้าเร่งด่วนลงทะเบียนจนท.ที่ลิงก์w-vth.cc
อันดับที่9 :หมากพลูต้านมะเร็งช่วยลดกลิ่นปาก
อันดับที่10 :โปรตีนจากอกไก่ปั่นไข่ขาวเป็นอาหารเลี้ยงเซลล์มะเร็ง
“จาก10อันดับพบข่าวเกี่ยวกับสุขภาพมากถึง6อันดับโดยส่วนใหญ่เป็นประเด็นใกล้ตัวทั้งปัญหาสุขภาพที่คนวิตกกังวลยาหรือผลิตภัณฑ์สุขภาพที่อยู่ในชีวิตประจําวันตลอดจนการรับมือกับเหตุการณ์ที่อาจเกิดขึ้นในสังคมจึงคาดว่าอาจเป็นเหตุผลส่วนหนึ่งที่ทําให้เข้าถึงความสนใจของผู้รับข่าวสาร”นายเวทางค์กล่าว
พร้อมกันนี้นายเวทางค์ยังขอความร่วมมือประชาชนตรวจสอบให้รอบด้านอย่าหลงเชื่อในข้อความเชิญชวนต่างๆโดยเฉพาะเรื่องปัญหาเกี่ยวกับสุขภาพและเรื่องการหลอกลวงให้กู้เงินหลอกลงทุนให้สินเชื่อต่างๆของมิจฉาชีพที่ปลอมเป็นธนาคารเลือกแชร์ข้อมูลที่เป็นประโยชน์และถูกต้องมีสติรู้เท่าทันข่าวปลอมและสามารถติดตามแจ้งเบาะแสข่าวปลอมผ่านช่องทางศูนย์ต่อต้านข่าวปลอมได้ที่ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ตลอด24ชั่วโมง
_______________